REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-05/14-02/6

URBROJ: 238/10-02/06-14-47

Ivanić-Grad, 22. listopad 2014.

GRADSKO VIJEĆE GRADA IVANIĆ-GRADA

n/r predsjednika Željka Pongraca

PREDMET: Prijedlog Odluke o izmjeni i dopuni Odluke o utvrđivanju Plana mreže dječjih vrtića na području Grada Ivanić-Grada

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o izmjeni i dopuni Odluke o utvrđivanju Plana mreže dječjih vrtića na području Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Mario Biršić, viši stručni suradnik za društvene djelatnosti u Upravnom odjelu za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka14.Zakona o predškolskom odgoju i obrazovanju (Narodne novine, broj 10/97, 107/07 i 94/139, članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12 i 19/13) i članka 35. Statuta Grada Ivanić-Grada (Službeni glasnik Grada Ivanić-Grada, broj 2/14), Gradsko vijeće Grada Ivanić-Grada na svojoj \_\_ sjednici održanoj dana \_\_studenog 2014. godine donijelo je slijedeću

**ODLUKU**

**o izmjenama i dopunama Odluke o utvrđivanju Plana mreže dječjih vrtića na području Grada Ivanić-Grada**

Članak 1.

Članak 2. Odluke o utvrđivanju Plana mreže dječjih vrtića na području Grada Ivanić-Grada ( Službeni glasnik Grada Ivanić-Grada, broj 7/14) mijenja se i izmijenjen glasi:

U Plan mreže dječjih vrtića ulazi:

1. Dječji vrtić Ivanić-Grad, sa sjedištem u Parku hrvatskih branitelja 3, Ivanić-Grad čiji je osnivač i vlasnik Grad Ivanić-Grad.

Dječji vrtić Ivanić-Grad svoju djelatnost obavlja i u podružnicama na četiri lokacije::

-.Žeravinec, Milke Trnine bb, Ivanić-Grad

-.Posavski Bregi, Savska bb, Posavski Bregi

-.Graberje Ivaničko, Augusta Šenone bb, Graberje Ivaničko

-.Ivanić-Grad, Ivana Šveara, Ivanić-Grad.

2.Dječji vrtić Roda, privatni dječji vrtić sa sjedištem u Ivanić-Gradu, Vulinčeva 1, čiji je osnivač i vlasnik Maja Rodić Škondro, iz Ivanić-Grada, Odvojak Kelšinove 4.

Članak 2.

Ova Odluka stupa na snagu osmog dana o dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ.

Ivanić-Grad, studenog 2014. Željko Pongrac, pravnik kriminalist

|  |  |
| --- | --- |
| **PREDMET:** | Odluka o izmjenama i dopunama Odluke  o utvrđivanju Plana mreže dječjih vrtića na području Grada Ivanić-Grada |
| **PRAVNI TEMELJ:** | Članak 14.Zakona o predškolskom odgoju i obrazovanju (Narodne novine, broj 10/97, 107/07 i 94/1) i članak 15. I 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, a dječji vrtići kao javne ustanove svoju djelatnost obavljaju kao javnu službu. Grad ima pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja te skrbi o djeci rane i predškolske dobi te radi zadovoljavanja tih potreba osnivati dječje vrtiće.

Predstavničko tijelo lokalne samouprave donosi, u skladu s člankom 14. Zakona o predškolskom odgoju i obrazovanju (Narodne novine, broj 10/97, 107/07 i 94/1) plan mreže dječjih vrtića na svom području, a predstavničko tijelo županije usklađuje razvitak mreže dječjih vrtića prema planovima gradova i općina na svom području. Mrežom dječjih vrtića utvrđuju se dječji vrtići i druge pravne osobe koje obavljaju djelatnost predškolskog odgoja na području za koje se mreža utvrđuje, sa svim njihovim objektima u kojima se provode programi. Mreža dječjih vrtića mora udovoljiti zahtjevima dostupnosti i racionalnog ustroja dječjih vrtića i programa za djecu predškolske dobi u skladu s njihovim potrebama i sposobnostima.

Grad Ivanić-Grad, kao osnivač i vlasnik Dječjeg vrtića Ivanić-Grad, u svom Proračunu osigurava sredstva za rad istog.

U Dječjem vrtiću Ivanić-Grad ostvaruje se 10 satni redoviti program koji obuhvaća stvaranje i osiguravanje uvjeta za brigu i skrb o djeci predškolske dobi provođenjem programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima a također i program učenja engleskog jezika, 5 satni kraći program i program predškole.

Budući da je nakon usvajanja Plana upisa djece u Dječji vrtić Ivanić-Grad za pedagošku godinu 2014./2015.g. ostao neupisan određen broj djece zbog primjene odredbi Državnog pedagoškog standarda (Narodne novine 63/08 i 90/10), Odlukom o utvrđivanju Plana mreže dječjih vrtića na području Grada Ivanić-Grada (Službeni glasnik Grada Ivanić-Grada broj 7/14 ) utvrđena je mogućnost proširivanja mreže otvaranjem dječjih vrtića kojima osnivač i vlasnik nije Grad Ivanić-Grad (privatnih i/ili vjerskih) kao dijela plana mreže dječjih vrtića na području Grada Ivanić-Grada s ciljem da se predškolskim odgojem obuhvati što veći broj djece s područja Grada Ivanić-Grada. Nakon donošenja spomenute Odluke, gradonačelnik Grada Ivanić-Grada je 25.08.2014. donio Zaključak o objavi Javnog poziva za predlaganje programa na temelju kojih će se utvrditi Program javnih potreba u području predškolskog odgoja i obrazovanja Grada Ivanić-Grada za razdoblje rujan-prosinac 2014.g., kojim su pozvani privatni vrtići da podnesu svoje ponude radi sufinanciranja redovitih  10 satnih programa predškolskog odgoja i obrazovanja djece s prebivalištem na području Grada Ivanić-Grada iz Proračuna Grada Ivanić-Grada za 2014.godinu, za razdoblje rujan-prosinac 2014.godine. Temeljem tog Zaključka, do 30.09.2014. Gradu Ivanić-Gradu je svoju ponudu podnio privatni Dječji vrtić Roda iz Ivanić-Grada, Vulinčeva 1 ( vlasnik Maja Rodić Škondro ) i predložio sufinanciranje od strane Grada Ivanić-Grada.