REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-05/14-02/6

URBROJ: 238/10-02/06-14-42

Ivanić-Grad, 22. listopad 2014.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o osnivanju Muzeja Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o osnivanju Muzeja Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Laura Voštinić, Viša stručna suradnica za poslove Gradskog vijeća i Gradonačelnika

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 12. stavka 3. Zakona o ustanovama (Narodne novine, broj 76/93, 29/97, 47/99 i 35/08), članka 16. stavka 1. Zakona o muzejima (Narodne novine, broj 142/98 i 65/09) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na .sjednici održanoj dana \_\_\_\_\_\_\_\_ godine donijelo je sljedeću

**O D L U K U**

**o osnivanju Muzeja Ivanić-Grada**

I.

Grad Ivanić-Grad (u daljnjem tekstu: osnivač) osniva Muzej Ivanić-Grada (u daljnjem tekstu: Muzej), kao javnu ustanovu, opći regionalni muzej za potrebe sustavnog čuvanja kulturno-povijesne i prirodne baštine te obavljanja muzejske djelatnosti.

II.

Osnivač Muzeja je Grad Ivanić-Grad. U ime Grada Ivanić-Grada osnivačka prava ostvaruje Gradsko vijeće Grada Ivanić-Grada.

III.

Naziv ustanove glasi: Muzej Ivanić-Grada.

Sjedište Muzeja je na adresi Petica bb, 10313 Graberje Ivanićko.

IV.

Muzej se ustrojava radi obavljanja slijedećih muzejskih djelatnosti: skupljanje, čuvanje i istraživanje civilizacijskih, kulturnih i prirodnih dobara te njihovu stručnu i znanstvenu obradu i sistematizaciju u zbirke, trajno zaštićivanje muzejske građe, muzejske dokumentacije, muzejskih lokaliteta i nalazišta, njihovo neposredno i posredno predočavanje javnosti putem stalnih i povremenih izložaba, te objavljivanje podataka i spoznaja o muzejskoj građi i muzejskoj dokumentaciji putem stručnih, znanstvenih i drugih obavijesnih sredstava.

V.

Za nesmetano obavljanje djelatnosti Muzeja iz točke 4. ove Odluke potrebna financijska sredstva osigurava osnivač iz svojeg Proračuna.

VI.

Imovinu Muzeja čine sredstva za osnivanje i rad, koja osigurava osnivač.

Sredstva za posebne programe pored osnivača, zavisno od svog interesa osiguravaju i tijela državne uprave i županije, u čijem je djelokrugu program koji se ostvaruje.

Muzej može stjecati sredstva i svojom djelatnošću, te iz drugih izvora, kao što su sponzorstvo, darovi, potpore i slično.

Dobit ostvarena poslovanjem upotrebljava se za obavljanje i razvoj djelatnosti u skladu s programom rada Muzeja.

Prostor za rad Muzeja osigurava Grad Ivanić-Grad.

VII.

U snošenju gubitaka nastalih poslovanjem, kao i za svoje obveze, Muzej odgovara cjelokupnom imovinom.

Osnivač Muzeja solidarno i neograničeno odgovara za njegove obveze.

Muzej je obveznik primjene propisa koji uređuje područje proračunskog računovodstva i financijskog izvješćivanja u proračunskom računovodstvu.

VIII.

Muzej ne može bez suglasnosti osnivača steći, opteretiti i otuđiti nekretninu i drugu imovinu čija pojedinačna vrijednost prelazi iznos utvrđen ovom Odlukom.

IX.

Muzej ima tijela propisana Zakonom o muzejima, a uvjeti i način njihova imenovanja, te djelokrug rada pobliže se uređuju Statutom Muzeja.

X.

Do imenovanja ravnatelja Muzeja, Gradonačelnik Grada Ivanić-Grada će imenovati privremenog ravnatelja.

Privremeni ravnatelj je dužan obaviti pripreme za početak rada Muzeja, donijeti Statut, te podnijeti prijavu za upis u sudski registar ustanova.

XI.

Muzej počinje s radom danom upisa u sudski registar ustanova.

XII.

Ova Odluka stupa na snagu osmog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka osnivanju Muzeja Ivanić-Grada |
| **PRAVNI TEMELJ:** | Članak 12. stavak 3. Zakona o ustanovama(Narodne novine, broj 76/93, 29/97, 47/99 i 35/08), članak 16. stavak 1. Zakona o muzejima(Narodne novine, broj 142/98 i 65/09) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

S namjerom očuvanja kulturno – povijesne i prirodne baštine našeg Grada, Grad Ivanić-Grad osniva Muzej Ivanić-Grada kao opći regionalni muzej. Postupak osnivanja obuhvaća zadovoljenje uvjeta predviđenih člankom 17. Zakona o muzejima, u što ulazi muzejska građa i dokumentacija, prostor, oprema i sredstva za rad te stručno osoblje.

Grad Ivanić-Grad i trgovačko društvo INA d.d. zaključili su Sporazum o suradnji. Temeljem Sporazuma, trgovačko društvo INA d.d. omogućuje Gradu Ivanić-Gradu korištenje zgrade Petica zajedno s pripadajućim vanjskim prostorom na adresi Petica bb, Graberje Ivanićko, a u svrhu osnivanja naftnog muzeja. Grad Ivanić-Grad kao osnivač preuzima obvezu upravljanja Muzejom i osigurava stručno osoblje koje će voditi Muzej. INA d.d. će osigurati muzejsku građu za navedeni prostor dok će Grad osigurati ostale uvjete.

U skladu sa sklopljenim sporazumom i zadovoljenjem potrebnih uvjeta iz članka 17. Zakona o muzejima pokreće se daljnji postupak osnivanja Muzeja.

Za Odluku je prethodno zatraženo mišljenje Hrvatskog muzejskog vijeća, savjetodavnog tijela Ministarstva kulture, koje je odobrilo prijedlog sadržaja Odluke o osnivanju Muzeja Ivanić-Grada.

Predlaže se Gradskom vijeću Grada Ivanić-Grada da usvoji ovu Odluku.