Temeljem članka14.Zakona o predškolskom odgoju i obrazovanju (Narodne novine, broj 10/97, 107/07 i 94/139, članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12 i 19/13) i članka 35. Statuta Grada Ivanić-Grada (Službeni glasnik Grada Ivanić-Grada, broj 2/14), Gradsko vijeće Grada Ivanić-Grada na svojoj 14. sjednici održanoj dana 16. srpnja 2014. godine donijelo je slijedeću

**ODLUKU**

**O utvrđivanju Plana mreže dječjih vrtića na području Grada Ivanić-Grada**

Članak1.

Planom mreže dječjih vrtića Grada Ivanić-Grada (u daljnjem tekstu: Plan mreže dječjih vrtića) utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja te razvoj mreže dječjih vrtića na području Grada Ivanić-Grada.

Članak 2.

U Plan mreže dječjih vrtića ulazi Dječji vrtić Ivanić-Grad, sa sjedištem u Parku hrvatskih branitelja 3, Ivanić-Grad čiji je osnivač i vlasnik Grad Ivanić-Grad.

Dječji vrtić Ivanić-Grad svoju djelatnost obavlja i u podružnicama na četiri lokacije::

1.Žeravinec, Milke Trnine bb, Ivanić-Grad

2.Posavski Bregi, Savska bb, Posavski Bregi

3.Graberje Ivaničko, Augusta Šenone bb, Graberje Ivaničko

4.Ivanić-Grad, Ivana Šveara, Ivanić-Grad

Članak 3.

Grad Ivanić-Grad, kao osnivač i vlasnik Dječjeg vrtića Ivanić-Grad, u svom Proračunu osigurava sredstva za rad istog.

Članak 4.

Plan mreže dječjih vrtića može se proširivati osnivanjem novih dječjih vrtića na području Grada Ivanić-Grada od strane svih Zakonom predviđenih osnivača otvaranjem novih odgojnih skupina u skladu s Državnim pedagoškim standardom.

Na području Grada Ivanić-Grada mogu se osnovati novi dječji vrtići kojima Grad Ivanić-Grad nije osnivač.

Smještaj djece u dječjim vrtićima kojima Grad Ivanić-Grad nije osnivač, Grad Ivanić-Grad će sufinancirati u skladu s Zaključkom gradonačelnika, ako financiranje njihovog rada utvrdi, prilikom izrade i donošenja proračuna za određeno razdoblje, kao javnu potrebu.

Članak 5.

Javna potreba definira se javnim pozivom radi prikupljanja ponuda za sufinanciranje programa dječjih vrtića kojima Grad Ivanić-Grad nije osnivač i vlasnik a provodi se zaključivanjem ugovora između Grada Ivanić-Grada i privatnih i/ili vjerskih vrtića izabranih na temelju provedenog postupka natječaja u skladu s javnim pozivom.

Članak 6.

Način i uvjeti sufinanciranja programa privatnih i/ili vjerskih vrtića na području Grada Ivanić-Grada utvrđuju se Zaključkom gradonačelnika.

Članak 7.

Ovaj Plan mreže dječjih vrtića dostavlja se Zagrebačkoj županiji radi usklađenja razvitka mreže dječjih vrtića na području Zagrebačke županije.

Članak 8.

Ova Odluka stupa na snagu osmog dana o dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: 021-01/14-01/7 Predsjednik Gradskog vijeća:

URBROJ: 238/10-03-14-18

Ivanić-Grad, 16. srpnja 2014. Željko Pongrac, pravnik kriminalist