**Temeljem članka 2. i 48. Zakona o predškolskom odgoju i obrazovanju (NN 10/97, 107/07 i 94/13), članka 15.i 55. Statuta Grada Ivanić-Grada (Službeni glasnik Grada Ivanić-Grada, broj 02/14), Gradsko vijeće Grada Ivanić-Grada na svojoj \_\_sjednici održanoj dana \_\_\_\_\_2014.g. donijelo je**

P R O G R A M

**javnih potreba u području predškolskog odgoja i obrazovanja Grada Ivanić-Grada i sufinanciranja** redovitog 10 satnog programa predškolskog odgoja i obrazovanja djece s prebivalištem na području Grada Ivanić-Grada u privatnom Dječjem vrtiću Roda **za razdoblje rujan-prosinac 2014.godine**

Članak 1.

Grad Ivanić-Grad na temelju prava i obveza da odlučuje o potrebama i interesima građana za provedbu programa predškolskog odgoja i obrazovanja iskazao je potrebu za smještaj ukupno 20 (dvadesetero) djece predškolske dobi u javnim ustanovama predškolskog odgoja i obrazovanja čiji su osnivači domaće pravne i fizičke osobe ili vjerske zajednice (dalje: privatni vrtići) te je, Javnim pozivom za predlaganje programa javnih potreba u području predškolskog odgoja i obrazovanja Grada Ivanić-Grada za razdoblje rujan-prosinac 2014.g., pozvao privatne vrtiće da podnesu svoje ponude radi sufinanciranja redovitih 10 satnih programa predškolskog odgoja i obrazovanja djece s prebivalištem na području Grada Ivanić-Grada iz Proračuna Grada Ivanić-Grada za 2014.godinu, za razdoblje rujan-prosinac 2014.godine.

Javne potrebe u području predškolskog odgoja i obrazovanja Grada Ivanić-Grada za rujan –prosinac 2014. godine, za koje se sredstva osiguravaju iz Proračuna Grada Ivanić-Grada za 2014.g., su programi od interesa za Grad Ivanić-Grad koje Grad Programom javnih potreba u području predškolskog odgoja i obrazovanja Grada Ivanić-Grada utvrdi kao svoje javne potrebe za razdoblje rujan-prosinac 2014.g.(dalje u tekstu: Program javnih potreba).

Članak 2.

Ovim Programom javnih potreba utvrđuje se da Grad Ivanić-Grad ima potrebu proširenja postojećeg obuhvata djece predškolskim odgojem i obrazovanjem na način da se redovitim cjelodnevnim programima odgojno obrazovnog rada s djecom rane i predškolske dobi obuhvate i sufinanciraju slijedeće skupine djece s brojem djece utvrđenim točkom II. ovog Programa javnih potreba i propisanim Državnim pedagoškim standardom:

-jedna mješovita jaslična 10-satna skupina s redovitim cjelodnevnim boravkom, od navršenih 1 do 3 godine života,

-jedna mješovita vrtićka 10-satna skupina s redovitim cjelodnevnim boravkom, od 4 godine života do polaska u školu.

Članak 3.

Ovim Programom javnih potreba utvrđuje se da je javna potreba Grada Ivanić-Grada sufinanciranje sredstvima iz Proračuna Grada Ivanić-Grada za 2014. smještaja ukupno 20 (dvadesetero) djece predškolske dobi, s prebivalištem na području Grada Ivanić-Grada, u privatnom Dječjem vrtiću Roda iz Ivanić-Grada, Vulinčeva 1., za razdoblje rujan-prosinac 2014.godine.

Članak 4.

Mjesečni iznos sufinanciranja redovitog 10 satnog programa predškolskog odgoja i obrazovanja djece s prebivalištem na području Grada Ivanić-Grada, u privatnom dječjem vrtiću iz točke III. ovog Programa, iz sredstava Proračuna Grada Ivanić-Grada za 2014.godinu, za razdoblje rujan-prosinac 2014.godine, po upisanom djetetu iznosi 1.370,00 kn.

Sredstva iz prethodnog stavka ove točke isplaćivati će se mjesečno na žiro-račun privatnog dječjeg vrtića temeljem zahtjeva za sufinanciranje kojeg privatni vrtić dostavlja u Upravni odjel za financije, gospodarstvo, komunalne djelatnosti i prostorno planiranje Grada Ivanić-Grada do 5.u mjesecu za prethodni mjesec, a u skladu s Ugovorom o sufinanciranju kojeg će Grad Ivanić-Grad sklopiti s privatnim dječjim vrtićom.

U prilogu mjesečnog zahtjeva za sufinanciranje privatni vrtić obvezno dostavlja popis korisnika usluga vrtića za prethodni mjesec s brojem dana korištenja usluge vrtića za pojedino dijete, primjerak ugovora kojeg je DV Roda sklopio s roditeljima/skrbnicima djeteta i uvjerenje o mjestu prebivališta djeteta, ne starije od mjesec dana od dana podnošenja mjesečnog zahtjeva.

Ugovor i uvjerenje iz prethodnog stavka, privatni vrtić dostavlja u samo u prilogu prvog zahtjeva za sufinanciranje odnosno u prilogu svakog zahtjeva u kojem je došlo do promjena koje utječu na iznos sufinanciranja za određeni mjesec.

Za mjesec u kojem je dijete boravilo u privatnom vrtiću do najviše 5 dana, iznos sredstava za sufinanciranje za to dijete umanjuje se za 50% za taj mjesec.

Članak 5.

Osnivač privatnog vrtića dužan je u roku od 30 dana od dana zaključivanja Ugovora o sufinanciranju pozvati Grad Ivanić-Grad da u upravno vijeće privatnog Dječjeg vrtića Roda predloži za imenovanje jednog svog predstavnika iz reda javnih radnika.

Članak 6.

Privatni vrtić dužan je, u roku od 30 dana od isteka roka na koji se zaključio Ugovor o sufinanciranju, podnijeti izvještaj Gradskom vijeću Grada Ivanić-Grada o radu i realizaciji godišnjeg plana i programa rada za razdoblje 9-12.mjesec 2014.godine.

Članak 7.

Ovaj Program sastavni je dio 2.Rebalansa Proračuna Grada Ivanić-Grada za 2014. godinu, a stupa na snagu danom objave u Službenom glasniku Grada Ivanić-Grada i primjenjuje se od 01. rujna 2014. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2014. Željko Pongrac, pravnik kriminalist